Riho Terras

Riho Terras (sündinud 17. aprillil 1967 Kohtla-Järvel) on Eesti poliitik ja erusõjaväelane, auastmelt kindral. 5. detsembrist 2011 kuni 5. detsembrini 2018 oli Terras Eesti kaitseväe juhataja. 1. veebruarist 2020 on ta Euroopa Parlamendi liige.

Hariduskäik
Terras lõpetas 1985. aastal Kohtla-Järve 5. Keskkooli.

Akadeemiline haridus
Aastatel 1989–1993 õppis Terras Tartu Ülikooli ajalooteaduskonnas. Üliõpilasena oli ta aktiivne Kaitseliidus. Kutseliseks sõjaväelaseks hakkamise tõttu jäi Tartu Ülikool lõpetamata. Aastatel 1994–1998 õppis Terras Müncheni Bundeswehri Ülikoolis riigi- ja ühiskonnateaduse erialal ning omandas magistrikraadi.

Sõjaväeline haridus
Sügisel 1991 läbis Riho Terras kahekuulised ohvitserikursused nooremleitnandina. 1999. aastal läbis Vahipataljoni ülemaks saanud Terras Šveitsis pataljoniülema kursused.
 1993 kompaniiülema kursus (Rootsi)
 1996 kompaniiülema kursus (Saksamaa) 
 2000 kõrgemad riigikaitsekursused (Eesti)
 2000 julgeolekupoliitika alane kursus (Genfi Julgeolekupoliitika Keskus)
 2005 vanemstaabiohvitseride kursus (Balti Kaitsekolledž)
 2010 Royal College of Defence Studies (Ühendkuningriik)

Teenistus sõjaväelase ja riigiametnikuna 
pisi|300px|Terras vabariigi aastapäeva paraadil kõnet pidamas (2016)
pisi|300px|USA kindral Martin E. Dempsey (vasakul) tutvustab Terrasele oma staabiohvitsere (2015)

Keskkooli lõpetamise järel teenis Riho Terras kolm aastat Nõukogude Liidu mereväes, ajateenijana Liibüas, Süürias ja Kuubal.

Pärast Bundeswehri Ülikooli lõpetamist 1998. aastal edutati Terras Tallinna Üksiku Vahipataljoni ülemaks. Aastatel 2001–2004 oli Riho Terras Eesti kaitseatašee Saksamaa Liitvabariigis ja Poolas. Eestisse naasmise järel oli ta Kaitseväe Peastaabis analüüsi- ja planeerimisosakonna ülem ning peastaabi ülema asetäitja operatiivalal. Iraagi sõja ajal oli ta 2007. aasta veebruarist augustini Iraagis NATO treeningmissiooni staabiülema asetäitja, kus tema pädevusse kuulusid Iraagi sõjaväe väljaõpetamisega seotud personali-, logistika- ja finantsküsimused.

Riho Terras on olnud ka Kaitseliidu peastaabi ülem.

2008.– 2010. aastal oli Riho Terras Kaitseministeeriumi kantsler. 2008. aasta detsembri alguses ülendati ta koloneliks, 2011. aasta juunis sai brigaadikindrali sõjaväelise auastme.

Alates 1. märtsist 2011 sai Riho Terras kaitseväe peastaabi ülemaks.

 Kaitseväe juhatajana 
13. oktoobril 2011 nimetas Eesti valitsus Riho Terrase kaitseväe juhatajaks alates 5. detsembrist 2011.

17. septembril 2016 valiti Riho Terras NATO sõjalise komitee vanemaks.

2018. aasta lõpul andis Terras Kaitseväe juhtimise üle kindralmajor Martin Heremile."Galerii ja video: Herem võttis Terraselt kaitseväe juhtimise üle" ERR, 3. detsember 2018

Terrase teeneteks kaitseväe juhatajana on julgeolekuekspert ja riigikaitsekomisjoni liige Peeter Tali pidanud rahvusvaheliste liitlassuhete süvendamist (sh liitlasüksuste Eestisse toomist), vanemallohvitseride rolli tõstmist, välkõppekogunemiste ja reservsüsteemi terviklikult hõlmavate suuremahuliste õppuste sisseviimist.

 Töö erasektoris 
Pärast Kaitseväe juhataja ametipostilt lahkumist läks Terras 2019. aasta algul tööle ettevõttesse Milrem Robotics, kus juhtis ettevõtte kaitsedivisjoni."Kindral Riho Terras asub tööle kaitsetööstusettevõttes Milrem Robotics" ERR, 21. jaanuar 2019

Tegevus poliitikas
Märtsis 2019 teatas ta, et kandideerib erakonna Isamaa esinumbrina Euroopa Parlamenti. Pärast Ühendkuningriigi lahkumist Euroopa Liidust sai Eesti Euroopa Parlamendis ühe koha juurde ja Riho Terrasel tekkis võimalus asuda tööle Euroopa Parlamendi liikmena.

Ta kandideeris 2023. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosad) 1724 häält ning osutus valituks.

Ta kandideeris 2024. aasta Euroopa Parlamendi valimistel, kogus 23 917 häält ning osutus valituks.Euroopa Parlamendi valimiste detailne hääletamistulemus (11.06.2024). Valimised.ee. Kasutatud 12.06.2024, https://ep2024.valimised.ee/et/detailed-voting-result/index.html

Ta kandideeris 2025. aasta kohaliku omavalitsuste volikogude valimistel Mustamäe linnaosas, sai 1565 häält ning osutus valituks.

Tsitaat

06.10.2023 13:54, Riho Terras, [Riigikaitset ja rahvast ei tohi vastandada https://www.err.ee/1609124303/]

Isiklikku
Terrase abikaasa on diplomaat Kaili Terras, neil on kaks poega: Hendrik Johannes (sündinud 1993) ja Uku Karl (sündinud 2005).

Riho Terras kuulub korporatsiooni Sakala. Ta räägib vabalt eesti, vene, saksa ja inglise keelt.

 Auastmed 
pisi|300px|Kindralmajor Riho Terras intervjuud andmas, 2014
pisi|300px|USA merejalaväe kindral ja staabiülemate ühendkomitee esimees Joe Dunford (vasakul) ja Riho Terras (2018)
 Õlak  Auaste  Kuupäev 20px NooremleitnantVeebruar 1992 20px Leitnant23. november 1993 20px Kapten20. juuni 1996 20px Major18. veebruar 2000 20px Kolonelleitnant20. juuni 2005 20px Kolonel1. detsember 2008 20px Brigaadikindral16. juuni 2011 20px Kindralmajor18. veebruar 2013 20px Kindralleitnant 5. veebruar 2015 20px Kindral 20. veebruar 2017

 Tunnustus 
 Teenete- ja rinnamärgid
Eesti teenetemärgid106px  Kotkaristi I klassi teenetemärk  veebruar 2018106px  Kotkaristi IV klassi teenetemärk  23. veebruar 2005106px  Kaitseliidu Valgeristi III klass 106px  Kaitseministeeriumi I klassi teeneterist  28. november 2018106px  Kaitseministeeriumi II klassi teenetemärk 106px  Kaitseväe teenetemärk (riigikaitselised teened)  22. veebruar 1999106px  Mereväe teenetemärk "Usk ja Tahe" III klass "Raudankur" 106px  Kaitseliidu teenetemärk 106px  Kaitseväe peastaabi teeneterist 106px  Kaitseministeeriumi rahvusvahelistes rahuoperatsioonides osalenute medal 106px  Kaitseliidu teenetemedali III klass 106px  Mälestusmedal "10 aastat taastatud Kaitseväge" 106px  Võidutule kandja medal 106px  Teabeameti teenetemedali II klass 106px  Balti Kaitsekolledži teenetemärk (kuldne) 106px  Politsei teeneteristi II klass  2017106px  Kaitseliidu Kooli eriteeneterist 106px  Eesti Reservohvitseride Kogu Eriteeneterist 29. november 2019106px  Eesti Reservohvitseride Kogu kuldrist 4. detsember 2018106px  Eesti Reservohvitseride Kogu hõberist  12. juuni 2001Välismaised teenetemärgid106px  Norra Kuningliku Teeneteordeni suurrist  10. september 2015 (Norra)106px  Soome Lõvi Rüütelkonna suurrist  13. mai 2014 (Soome)106px  Poola Vabariigi Teeneteordeni komandöririst  18. märts 2014 (Poola)106px  Auleegioni orden (ohvitser)  4. september 2013 (Prantsusmaa)106px  Saksamaa Liitvabariigi Teeneteordeni Suur teeneterist tähega  9. juuli 2013 (Saksamaa)106px  Viestursi I klassi orden  5. juuni 2012 (Läti)106px  Bundeswehri Kuldne Aurist  20. aprill 2011 (Saksamaa)106px  NATO Medal NATO Treeningmissiooni eest Iraagis   106px  Soome Reservväelaste Liidu teenetemedal  106px  OSMTH Grand Priory of Scandinavia Pro Merito medal  Rinnamärgid106px  Balti Kaitsekolledži vanemstaabiohvitseride kursuse lõpetanu rinnamärk106px  Balti Kaitsekolledži ühendtaseme juhtimis- ja staabikursuse lõpetanu rinnamärk106px  Ohvitseride kursuse lõpetanu rinnamärk106px  Vahipataljoni märk106px  Luurekeskuse teenetemärk106px  Kaitseliidu Tallinna maleva 10 aasta teenistuse märk

 Teenistuskäik 
pisi|300px|Riho Terras NATO staabielement Eesti hoone avatseremoonial koos Saksa kindralleitnant Manfred Hofmaniga. (2016)
pisi|300px|Riho Terras koos Tšehhi kindrali Petr Paveliga NATO peakorteris. (2017)
 Alates Kuni Teenistus Märts 1992 November 1992 Kompaniiülem, Kalevi üksik-jalaväepataljon, Eesti maavägi, Eesti kaitsevägi November 1992 November 1993 Staabiülem, Kalevi üksik-jalaväepataljon, Eesti maavägi, Eesti kaitsevägi Detsember 1993 Jaanuar 1994 Kompaniiülem, Põhja üksik-jalaväekompanii, Eesti maavägi, Eesti kaitsevägi Mai 1998 Jaanuar 2000 Ülem, Vahipataljon, Eesti maavägi, Eesti kaitsevägi Jaanuar 2000 Detsember 2000 Peastaabi ülem, Kaitseliit Detsember 2000 Juuli 2004 Eesti kaitseatašee Saksamaa Liitvabariigis ja Poola Vabariigis  August 2005 Jaanuar 2006 Analüüsi- ja planeerimisosakonna kaitseplaneerimise jaoskonna ülem, Kaitsejõudude peastaap, Eesti kaitsevägi Jaanuar 2006 Jaanuar 2007 Analüüsi- ja planeerimisosakonna ülem , Kaitsejõudude peastaap, Eesti kaitsevägi Veebruar 2007 September 2007 Staabiülema asetäitja, NATO Iraagi treeningmissioon September 2007 Veebruar 2008 Analüüsi- ja planeerimisosakonna ülem, Kaitsejõudude peastaap, Eesti kaitsevägi Veebruar 2008 November 2008 Ülema asetäitja operatiivalal, Kaitsejõudude peastaap, Eesti kaitsevägi Detsember 2008 Detsember 2010 Kantsler, Kaitseministeerium Jaanuar 2011 Veebruar 2011 Ülema asetäitja operatiivalal, Kaitseväe peastaap, Eesti kaitsevägi 18. veebruar 2011 4. detsember 2011 Ülem, Kaitseväe peastaap, Eesti kaitsevägi 5. detsember 2011 5. detsember 2018 Kaitseväe juhataja, Eesti kaitsevägi

 Viited 

 Välislingid 

Riho Terras Euroopa Parlamendi kodulehel
Kolonel, kes deklameerib Goethet, Eesti Ekspress, 2. november 2008.
Au olla Eesti kaitseatašee
Ilves nimetas Riho Terrase kaitseväe peastaabi ülemaks, 27. jaanuar 2011
Kõik Eesti sõjaväeosad on NATO baasid. Põhjarannik, 14. jaanuar 2012
 Kindral Terras: nüüd usub Putin NATO-sse rohkem kui viie aasta eest, ERR, 24. oktoober 2018

Kategooria:Eesti kaitseväe juhatajad
Kategooria:Kaitseväe peastaabi ülemad
Kategooria:Kaitseliidu peastaabi ülemad
Kategooria:Eesti kindralid
Kategooria:Vahipataljoni koosseis
Kategooria:Eestist valitud Euroopa Parlamendi liikmed
Kategooria:Kotkaristi I klassi teenetemärgi kavalerid
Kategooria:Kotkaristi IV klassi teenetemärgi kavalerid
Kategooria:Kaitseministeeriumi teeneteristi kavalerid
Kategooria:Kaitseväe teeneteristi kavalerid
Kategooria:Kaitseväe teenetemärgi kavalerid
Kategooria:Auleegioni ohvitserid
Kategooria:Korporatsioon Sakala liikmed
Kategooria:Sündinud 1967